बोले-हमारा गठबंधन BJP से, हाजीपुर से ही लड़ेंगे चुनाव; पूछा-जमुई क्यों छोड़ना चाहते हैं चिराग
LJP Party Chirag Paswan Pashupati Kumar Controversy चिराग पासवान को 18 जुलाई को होने वाली एनडीए की मीटिंग में बुलाया गया है। चिराग ने एनडीए में शामिल होने से पहले सीट शेयरिंग की मांग है।
चिराग पासवान को 18 जुलाई को होने वाली NDA की मीटिंग में बुलाया गया है। चिराग ने NDA में शामिल होने से पहले सीट शेयरिंग की मांग है। सबसे ज्यादा मुश्किल हाजीपुर लोकसभा सीट को लेकर है। हाजीपुर सीट को लेकर चाचा-भतीजा आमने-सामने हैं। दोनों को साथ लाना BJP के लिए मुश्किल है।
चिराग और उनके चाचा केंद्रीय मंत्री पशुपति पारस के बीच बयानबाजी तेज हो गई है। केंद्रीय मंत्री और लोजपा के अध्यक्ष पशुपति पारस से साफ कर दिया है कि वो हाजीपुर सीट से चुनाव लड़ेंगे।
वहीं, चिराग पहले ही कह चुके हैं कि हाजीपुर उनके पिता की सीट है, वो किसी हाल में उसे नहीं छोड़ेंगे। इस पर केंद्रीय मंत्री पशुपति पारस ने कहा कि पहले उनसे ये पूछिए कि वो जमुई की सीट क्यों छोड़ना चाहते हैं?
NDA की मीटिंग में चिराग को मिले आमंत्रण पर कहा कि चुनावी साल है, हर गठबंधन अपने को मजबूत करना चाहता है। हमारा गठबंधन BJP से है, चिराग पासवान से नहीं।
साथ ही नित्यानंद राय से मुलाकात पर कहा कि पारस ने कहा कि उनसे मेरी सौहार्दपूर्ण बातें हुईं, लेकिन दोनों दलों का मिलना मुमकिन नहीं है। बता दें कि नित्यानंद राय दो बार चिराग पासवान से भी मुलाकात कर चुके हैं।
पासवान ने मुझे उत्तराधिकार सौंपा
चाचा पशुपति कुमार पारस ने अपने ही भतीजे को लेकर कहा कि चिराग पासवान हैं? और हाजीपुर में उनका क्या है..? क्यों चिराग पासवान जमुई को छोड़कर हाजीपुर से चुनाव लड़ेंगे। उन्होंने चिराग को जमुई से चुनाव लड़ने की सलाह दी।
आगे कहा कि रामविलास पासवान ने मुझे कहा था पारस जितना तुम पर मुझे विश्वास है उतना विश्वास मुझे चिराग पासवान पर नहीं है। तुम ही भविष्य में मेरे उत्तराधिकारी होगे।
रामविलास पासवान ने 2019 में हाजीपुर से चुनाव नहीं लड़कर हाजीपुर की जनता की सेवा करने और हाजीपुर का प्रतिनिधित्व करने का उत्तराधिकार मुझे सौंप दिया था। 1977 से मैं अपने बड़े भाई रामविलास पासवान के साथ कंधे से कंधे मिलाकर हाजीपुर की जनता का सेवा करता आ रहा हूं। और आगे भी करता रहूंगा।
हमारा साथ आना मुमकिन नहीं
भाजपा नेता और केंद्रीय मंत्री नित्यानंद राय के बारे में पारस ने कहा कि नित्यानंद राय से मेरी सौहार्दपूर्वक बातें हुई। दोनों दलों का मिलना मुमकिन नहीं है। और नित्यानंद राय NDA के ऑथेंटिक व्यक्ति नहीं हैं। NDA के प्रधानमंत्री नरेन्द्र मोदी, गृहमंत्री अमित शाह, राष्ट्रीय अध्यक्ष जेपी नड्डा और भूपेन्द्र यादव हैं। अभी तक चुनाव को लेकर मुझसे कोई बातचीत नहीं हुई है।
पारस ने कहा कि नित्यानंद राय को साफ शब्दों में कहा कि दोनों दलों का मिलना नामुमकिन है। जब दल टूटता है तो जुड़ जाता है, लेकिन दिल टूटता है तो मिलना मुश्किल है।
इस पोल में हिस्सा लेकर अपनी राय दीजिए...
चिराग लालू को मानते हैं आदर्श
पशुपति पारस ने आगे कहा है कि चिराग एक तरफ खुद को मोदी का हनुमान बनते हैं दूसरी तरफ लालू प्रसाद यादव को अपना आदर्श और तेजस्वी को भाई बताते हैं। उनकी स्थिति गजब है।
बीते दो सालों में चिराग ने कभी भी लालू प्रसाद यादव या तेजस्वी यादव पर सीधा हमला नहीं किया है।
केंद्रीय मंत्री सह सांसद पशुपति कुमार पारस ने यह बातें हाजीपुर के लालगंज में आयोजित कार्यकर्ता सम्मेलन के दौरान रविवार को कही। साथ ही कहा कि बिहार में अभी हम भाजपा के मात्र एक सहयोगी दल हैं और हम और हमारी पार्टी हमेशा मोदी जी के साथ रहेगी। 2024 के चुनाव में हम लोग प्रधानमंत्री नरेंद्र मोदी के नेतृत्व में चुनाव लड़ेंगे और फिर से हमारी सरकार बनेगी।